CELEX: C2006/086/03
Language: sl
Date: 2006-04-08 00:00:00
Title: Sodba Sodišča (tretji senat) z dne  9. februarja 2006  v zadevi C-305/03: Komisija Evropskih skupnosti proti Združenemu kraljestvu Velika Britanija in Severna Irska ( Neizpolnitev obveznosti države — Šesta direktiva o DDV — Členi 2(1), 5(4)(c), 12(3) in 16(1) — Transakcija na ozemlju države — Javna dražba blaga, ki je v postopku začasnega uvoza — Provizija dražitelja )

8.4.2006   
            
            
               SL
            
            
               Uradni list Evropske unije
            
            
               C 86/2
            
         
      SODBA SODIŠČA
   
   (tretji senat)
   z dne 9. februarja 2006
   v zadevi C-305/03: Komisija Evropskih skupnosti proti Združenemu kraljestvu Velika Britanija in Severna Irska (1)
   
   („Neizpolnitev obveznosti države - Šesta direktiva o DDV - Členi 2(1), 5(4)(c), 12(3) in 16(1) - Transakcija na ozemlju države - Javna dražba blaga, ki je v postopku začasnega uvoza - Provizija dražitelja“)
   (2006/C 86/03)
   Jezik postopka: angleščina
   V zadevi C-305/03, Komisija Evropskih skupnosti (zastopnik: R. Lyal) proti Združenemu kraljestvu Velika Britanija in Severna Irska (zastopnici: C. Jackson in R. Caudwell, skupaj z N. Painesom, QC), zaradi tožbe zaradi neizpolnitve obveznosti na podlagi člena 226 ES, vložene 16. julija 2003, je Sodišče (tretji senat), v sestavi A. Rosas, predsednik senata, J.-P. Puissochet, S. von Bahr, U. Lõhmus (poročevalec) in A. Ó Caoimh, sodniki, generalna pravobranilka: J. Kokott, sodna tajnica: L. Hewlett, glavna administratorka, 9. februarja 2006 razglasilo sodbo, katere izrek se glasi:
   
               1.
            
            
               Združeno kraljestvo Velika Britanija in Severna Irska s tem, da za provizijo, ki jo prejme dražitelj pri prodaji na dražbi umetniških del, zbirk in starin, ki se uvozijo v okviru postopka začasnega uvoza, uporablja nižjo stopnjo davka na dodano vrednost, ni izpolnilo obveznosti iz členov 2(1), 5(4)(c), 12(3) in 16(1) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero, kot je bila spremenjena z Direktivo Sveta 1999/49 ES z dne 25. maja 1999.
            
         
               2.
            
            
               Združenemu kraljestvu Velika Britanija in Severna Irska se naloži plačilo stroškov.
            
         
      (1)  UL C 226, 20.09.2003.